
Comisia pentru buget,

finanţe şi bănci

Bucureşti,    13.09.2001 

Nr. 619

AVIZ

asupra proiectului de Lege pentru respingerea Ordonanţei de urgenţă a Guvernului nr. 56/2001 privind modificarea şi completarea art. 43 din Legea educaţiei fizice şi sportului nr. 69/2000
Cu adresa nr. 251 din 4 septembrie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru respingerea Ordonanţei de urgenţă a Guvernului nr. 56/2001 privind modificarea şi completarea art. 43 din Legea educaţiei fizice şi sportului nr. 69/2000.

In urma examinării, în şedinţa din data de 11.09.2001, Comisia pentru buget, finanţe şi bănci, cu majoritate de voturi, a hotărât respingerea întrucât Comitetul Olimpic Român este persoană juridică de drept privat şi de utilitate publică, fapt ce creează incompatibilitate cu statutul unui ordonator principal de credite.
Dacă această ordonanţă ar fi acceptată s-a crea un precedent, în sensul că oricare fundaţie sportivă cu statut similar ar putea să solicite dreptul de a fi ordonator principal de credite.

